# Osobno računalo VAIO Fit 13A/14A/15ASVF13N2/SVF14N2/SVF15N2

## Kako koristiti olovku

Pomoću isporučene ili dodatne olovke (Olovka Digitizer Stylus) možete intuitivno raditi s VAIO računalom, nježnim dodirivanjem zaslona ili iscrtavanjem nečega na zaslonu.

#### Pomicanje pokazivača po zaslonu

Držite olovku blizu zaslona bez dodirivanja zaslona. Na zaslonu će se prikazati mali pokazivač. Pomaknite olovku u željenom smjeru.

#### Za klikanje (dodir)

Olovkom dodirnite željenu točku na zaslonu.

Koristite ovu radnju za odabir opcije, kao što je U redu ili Odustani, za odabir stavke izbornika ili za izvođenje drugih radnji, kao što biste koristili lijevu tipku miša.

#### Za klikanje dvaput (dvostruki dodir)

Olovkom dvaput brzo dodirnite željenu točku na zaslonu.

Dvostrukim dodirom ikone možete pokrenuti program ili otvoriti datoteku.

#### Klik desnom tipkom (pritisnite i držite)

Pritisnite i držite donji gumb olovke, zatim jedanput dodirnite željenu točku na zaslonu. Ovisno o mjestu na kojem ste dodirnuli zaslon, može se pojaviti padajući izbornik.

Istu radnju možete izvršiti tako da držite olovku na željenoj točki nekoliko sekundi.

#### Povlačenje (pomicanje stavke)

Nježno postavite olovku na stavku koju želite pomaknuti, a zatim stavku vucite po zaslonu kako biste je pomaknuli.

#### Brisanje teksta

Ako to program omogućuje, možete brisati tekst.

Pritisnite i držite gornji gumb olovke, nježno postavite olovku na prvu tekstnu stavku koju želite izbrisati, zatim vucite olovkom po tekstu do zadnje tekstne stavke koju želite izbrisati. Za brisanje teksta pritisnite tipku Delete ili Backspace.

#### Napomena

- Koristite isporučenu ili dodatnu olovku.

- Tail cap sadrži magnet. Predmete na koje lako utječe magnetno polje (kao što je kreditna kartica) ne približavajte olovci. To može uzrokovati brisanje snimljenih podataka.

- Ako se služite programom koji upotrebljava digitalni kompas, olovku držite dalje od VAIO računala kako biste spriječili utjecaj magneta ugrađenog u Tail cap na magnetometar u računalu.

- Olovku možete upotrebljavati i s dlanom položenim na zaslon. Ako olovku približite dodirnom zaslonu, dodirni zaslon ne možete upotrebljavati prstima.

- Ovisno o zaslonu, olovku možda nećete moći upotrebljavati za pomicanje zaslona.

- Olovka nema prekidač za uključivanje/isključivanje. Za rad s olovkom umetnite potrebnu bateriju u olovku.

- Ako olovka ne radi ispravno, zamijenite bateriju. Više informacija potražite u odjeljku Zamjena baterije u olovci.

- Za SVF14N/SVF15N, ako koristite dodatnu olovku (VGP-STD2), koristite crni vršak koji je priključen na olovku u vrijeme isporuke. Ne možete koristiti zamjenski vrh sive boje.

- Male predmete (kao što su vršak olovke, Tail cap, kuka za olovku i baterija) držite izvan dosega djece kako ih ne bi progutala.

#### Savjet

- Neki programi mogu osjetiti pritisak olovke i u skladu s njim promijeniti debljinu crte koju olovka crta.

- Gurnite gumb olovke pored zaslona za pokretanje aplikacije. Za više informacija pogledajte Obrezivanje slike prikazane na računalnom zaslonu (VAIO Clip) i Pokrenite Aplikaciju za bilješke (VAIO Paper).

Idi na vrh stranice

### Povezana tema

- Kako upotrebljavati dodirni zaslon (dodirnim zaslonom opremljeni modeli)
- Obrezivanje slike prikazane na računalnom zaslonu (VAIO Clip)
- Pokrenite Aplikaciju za bilješke (VAIO Paper)

Idi na vrh stranice