# Osobno računalo VAIO Fit 13A/14A/15ASVF13N2/SVF14N2/SVF15N2

## Što učiniti ako je zaslon računala prazan?

- Provjerite je li VAIO računalo uključeno te da nije u načinu uštede energije. Više informacija potražite u odjeljku Upotreba stanja mirovanja.

- Provjerite je li VAIO računalo čvrsto priključeno u AC utičnicu. Ako računalo ima pokazivač napajanja, provjerite je li uključen. Više informacija potražite u odjeljku Priključivanje izvora napajanja.

- Zaslon računala možda je isključen.

  Pritisnite bilo koju tipku na tipkovnici.

- Možda je izlaz prikaza postavljen na vanjski zaslon.

  Pritisnite tipke Fn+F7 nekoliko puta kako biste odabrali željeni izlaz prikaza, a zatim pritisnite tipku Enter. Više informacija potražite u odjeljku Odabir načina prikaza.

- Ako malo pričekate i računalni zaslon i dalje ostane prazan, slijedite postupke u nastavku:

  - Pritisnite i držite gumb(Napajanje) za više od 4 ili 10 sekundi. Ako VAIO računalo ima pokazivač napajanja, provjerite je li isključen i zatim uključite računalo.

  - Ako i dalje dolazi do problema, pritisnite i držite gumb(Napajanje) za više od 4 ili 10 sekunda. Ako VAIO računalo ima pokazivač napajanja, provjerite je li isključen. Odspojite sve priključene kabele i vanjske uređaje, kao što su kabel napajanja i USB uređaj, pa pričekajte pet minuta. Zatim ih vratite na svoja mjesta i ponovo uključite računalo.

Idi na vrh stranice