# Osobno računalo VAIO Fit 13A/14A/15ASVF13N2/SVF14N2/SVF15N2

## Korištenje dodirne pločice

Povlačenjem prsta po dodirnoj pločici možete pomicati pokazivač na zaslonu računala.

Postavite pokazivač na željenu stavku ili objekt, pritisnite zonu lijevog gumba ili zonu desnog gumba kako biste izvršili različite naredbe ili prikazali izbornike.

1. Zona lijevog gumba

2. Zona desnog gumba

#### Za klikanje

Pokazivač postavite na željenu stavku ili objekt i jedanput pritisnite zonu lijevog gumba.

Možete i jednom dotaknuti dodirnu pločicu.

#### Za dvostruki klik

Postavite pokazivač na željenu stavku ili objekt i dvaput brzo pritisnite zonu lijevog gumba.

Možete i dvaput brzo dotaknuti dodirnu pločicu.

#### Za klikanje desnim gumbom

Pokazivač postavite na željenu stavku ili objekt i jedanput pritisnite zonu desnog gumba.

Možete i dvaput brzo dotaknuti dodirnu pločicu s dva prsta.

Ovisno o položaju pokazivača, mogu se prikazati razni prečaci izbornika.

#### Za povlačenje

Pokazivač postavite na željenu stavku ili objekt, jednom pritisnite zonu lijevog gumba, a zatim, držeći zonu pritisnutu, povlačite prst po dodirnoj pločici.

Možete i dvaput brzo dotaknuti dodirnu pločicu, a nakon drugog dodira povlačiti prst.

#### Za povlačenje i ispuštanje

Povucite ikonu, poput datoteke na željenu lokaciju i dignite prst sa zone lijevog gumba.

Možete i dvaput brzo dotaknuti ikonu, a nakon drugog dodira povlačiti prst do željenog mjesta i podići prst s dodirne pločice.

#### Za pomicanje

Za okomito pomicanje na zaslonu povlačite dva prsta gore i dolje po dodirnoj pločici.

Za vodoravno pomicanje na zaslonu povlačite dva prsta s jedne strane na drugu po dodirnoj pločici.

#### Za natrag ili naprijed bez pomicanja pokazivača

Prilikom pregledavanja web stranica, slika itd., postavite tri prsta na dodirnu pločicu i povlačite ih s jedne na drugu stranu kako biste izvršili funkciju natrag/naprijed bez pomicanja pokazivača.

#### Za povećavanje ili smanjivanje

Prilikom pregledavanja web stranica, slika itd., za povećavanje/smanjivanje približite/udaljite dva prsta na dodirnoj pločici. Za povećanje spojene prste udaljite prema van, a za smanjenje prste približite jedan drugom.

#### Otvaranje trake aplikacija

Postavite prst na gornji rub dodirne pločice i pomaknite prst prema dolje.

Izbornik aplikacije se ne pojavljuje ako aplikacija na podržava izbornik aplikacija.

#### Za otvaranje izbornika

Postavite prst na desni rub dodirne pločice i pomaknite prst ulijevo. Više informacija potražite u odjeljku Otvaranje izbornika.

#### Za promjenu aplikacija

Postavite prst na lijevi rub dodirne pločice i pomaknite prst udesno kako biste promijenili pokrenutu aplikaciju. Kada je pokrenuto više od jedne aplikacije, ponovite ovu radnju za promjenu aplikacija spuštajućim redoslijedom od posljednje korištene aplikacije.

#### Napomena

- Funkcija poteza (pomicanje, natrag/naprijed, smanjenje/uvećanje, otvaranje izbornika aplikacije, otvaranje izbornika, promjena aplikacija) možda ne bude radila ovisno o radnim uvjetima vašeg VAIO računala ili postavkama dodirne pločice.

#### Savjet

- Oblik dodirne pločice ovisi o kupljenom modelu.

- Za detaljnije informacije o korištenju dodirne pločice pokrenite VAIO Control Center, kliknite na Input Device i slijedite videozapis s uputama. Za pokretanje VAIO Control Center, pogledajte Pokrenite Aplikacije.

Idi na vrh stranice

### Povezana tema

- Omogućavanje/onemogućavanje dodirne pločice
- Onemogućavanje funkcije dodira na dodirnoj pločici
- Omogućavanje/onemogućavanje funkcije poteza

Idi na vrh stranice