# Osobno računalo VAIO Fit 13A/14A/15ASVF13N2/SVF14N2/SVF15N2

## Spajanje kvalitetnog uređaja za izlaz zvuka između VAIO računala i televizora

Između VAIO računala i televizora HDMI kabelom možete spojiti kvalitetan prijamnik kućnog kina ili neke druge dekodere prostornog zvuka.

1. Provjerite je li uspostavljena HDMI veza između TV prijamnika i prijamnika kućnog kina ili dekodera prostornog zvuka.
2. Promijenite uređaj za izlaz zvuka na HDMI izlaz. (Više informacija potražite u odjeljku Promjena uređaja za reprodukciju zvuka.)
3. Uključite TV prijamnik i postavite njegov ulaz na HDMI ulaz.
4. Uključite prijamnik kućnog kina ili dekoder prostornog zvuka i postavite njihove ulaze na HDMI ulaz.
5. Jedan kraj HDMI kabela priključite u HDMI utor ulaza na prijamniku kućnog kina ili dekoderu prostornog zvuka, a drugi u HDMI utor izlaza na VAIO računalu.

#### Savjet

- Možete prilagoditi razlučivost zaslona priključenog televizora onoj na VAIO računalu. Više informacija potražite u odjeljku Promjena razlučivosti (veličine) slike zaslona na spojenom HDMI uređaju.

- Kod spajanja HDMI vezom, glasnoću može prilagoditi samo spojeni audiouređaj. VAIO računalo nema nadzor nad glasnoćom izlaza spojenih uređaja.

Idi na vrh stranice

### Povezana tema

- Promjena uređaja za reprodukciju zvuka
- Promjena razlučivosti (veličine) slike zaslona
- Spajanje televizora s HDMI utor ulaza

Idi na vrh stranice