# Osobno računalo VAIO Fit 13A/14A/15ASVF13N2/SVF14N2/SVF15N2

## Izrada medija za oporavak

Slijedite donje upute za izradu medija za oporavak.

Kao medije za oporavak možete upotrebljavati DVD-ove, Blu-ray Disc ili USB flash pogon.

- Na modelu bez ugrađenog optičkog pogona:

  Koristite USB flash pogon.

- Na modelu s ugrađenim optičkim pogonom:

  Preporučuje se upotreba DVD-R medija jer s USB flash pogona podatke možete nehotično izbrisati. Možete koristiti i BD-R/BD-R DL/DVD-R DL/DVD+R/DVD+R DL medije, no vrste medija koje vaše VAIO računalo podržava i broj potrebnih diskova razlikuje se ovisno o modelu koji ste kupili. Tijekom postupka izrade bit ćete obaviješteni s takvim informacijama.

#### Napomena

- USB ulazi usklađeni sa standardom USB 3.0 ne podržavaju oporavak s USB flash pogonom usklađenim sa standardom USB 3.0. Na modelima bez USB ulaza koji su sukladni samo s standardom USB 2.0, obvezno izradite medija za oporavak korištenjem USB flash pogona koji je u skladu s standardom USB 3.0.

1. Povežite VAIO računalo s internetom, preuzmite i instalirajte najnovija ažuriranja pomoću programa VAIO Update.
2. Ako izrađujete medije za oporavak (optičke diskove) na modelu bez ugrađenog optičkog pogona, spojite vanjski optički pogon (nije isporučeno) s VAIO računalom. (Više informacija o tome kako spojiti vanjski optički pogon potražite u odjeljku Spajanje vanjskog pogona.)

   Ako je priložen AC adapter ili naponski kabel, priključite ga u izvor napajanja.

3. Pritisnite gumb ASSIST dok je VAIO računalo uključeno da pokrenete VAIO Care.

   Ako se pojavi prozor Kontrola korisničkog računa odaberite Da.

   Prikazuje se prozor VAIO Care.

4. Odaberite Advanced Tools, Restore and recovery i Create Recovery Media.
5. Pažljivo pročitajte upute na zaslonu, a zatim odaberite Next.
6. Slijedite upute na zaslonu.

#### Napomena

- Do prikaza trenutačnog stanja postupka može proteći neko vrijeme.

- Ne izbacujte i ne odspajajte medij dok se mediji za oporavak izrađuju jer zbog toga postupak neće uspjeti.

- Medije za oporavak čuvajte na sigurnom mjestu.

#### Savjet

- Ako ste trenutačno na VAIO računalo prijavljeni kao običan korisnik, računalo će možda zatražiti unos imena i lozinke administratora.

#### Napomene o izradi medija za oporavak

- Kada izrađujete medij za oporavak koristite VAIO Care. Ako medij za oporavak izrađujete na bilo koji drugi način i izvedete oporavak, vaše VAIO računalo možda ne bude vraćeno u njegovo tvorničko stanje. Tvrtka Sony ne jamči kompatibilnost računala s takvim medijem za oporavak.

- Mediji za oporavak izrađeni su isključivo za VAIO računalo na kojem su izrađeni.

- VAIO računalo ne možete osvježiti s pomoću medija za oporavak.

- Izradite medije za oporavak čim VAIO računalo bude spremno za upotrebu. U sljedećim slučajevima nećete moći oporaviti računalo iz područja za oporavak već ćete trebati medije za oporavak:

  - Izmijenili ste područje za oporavak aplikacijom dizajniranom za mijenjanje podataka.

  - Instalirali ste operativni sustav različit od operativnog sustava predinstaliranog u računalo.

  - Ugrađeni uređaj za pohranu formatirali ste bez programa VAIO Care (Rescue Mode): VAIO recovery solutions.

- Ne dirajte površinu diskova i ne dopustite da se zaprlja. Otisci prstiju ili prašina na površini mogu uzrokovati pogreške čitanja/pisanja.

- Za izradu medija za oporavak možda budete trebali slobodan prostor na C: pogonu više od dvostrukog kapaciteta medija koji koristite. Ovisno o modelu koji ste kupili, ne možete izraditi medije za oporavak čak ni po isporuci računala ako ima premalo slobodnog prostora, čak i ako optički pogon podržava Blu-ray Disc ili dvostruke/dvoslojne DVD medije.

- Ako kao medij za pohranu upotrebljavate USB flash pogon, najprije pročitajte datoteku pomoći isporučenu s programom VAIO Care.

Idi na vrh stranice

### Povezana tema

- O oporavku
- Oporavak iz područja za oporavak
- Oporavak pomoću medija za oporavak
- Napomene o oporavku

Idi na vrh stranice