# Osobno računalo VAIO Fit 13A/14A/15ASVF13N2/SVF14N2/SVF15N2

## Što učiniti ako se VAIO računalo ne može isključiti?

- Slijedite jedan od postupaka u nastavku kako biste zatvorili sve pokrenute aplikacije, a zatim ponovno isključite VAIO računalo.

  - Povucite aplikaciju iz gornje sredine zaslona u donju sredinu zaslona. Više informacija potražite u odjeljku Zatvaranje aplikacija.

  - Pritisnite tipke Alt+F4.

    Ako imate nespremljenih podataka, spremite ih potvrdnim odgovorom na upit.

- Ako ste na VAIO računalo instalirali novu aplikaciju, provjerite radi li ispravno, jesu li podaci aplikacije u redu te možete li je upotrebljavati.

- Za tehničku podršku obratite se izdavaču aplikacije ili navedenom pružatelju podrške.

- Ako ste priključili vanjske uređaje, kao što je pisač ili USB uređaj, na VAIO računalo ili povezali računalo na mrežu, odspojite sve vanjske uređaje i prekinite vezu računala i mreže, a zatim isključite računalo.

  Dok računalo komunicira s vanjskim uređajima ili mrežom, sustav Windows ne dopušta isključivanje računala. Uz to, neki upravljački programi vanjskih uređaja ne podržavaju značajku prisilnog isključivanja računala.

- Ako se računalo zaledi, pritisnite tipke Ctrl+Alt+Delete, odaberite(Isključi računalo) u donjem desnom kutu zaslona računala, a zatim odaberite Isključi računalo.

- Ako se VAIO računalo zaledi s prikazanom porukom da se postavke spremaju ili da se računalo isključuje, slijedite ove postupke navedenim redoslijedom.

  - Pritisnite tipku Enter.

    Pričekajte neko vrijeme.

  - Ako i dalje dolazi do problema, pritisnite tipke Ctrl+Alt+Delete.

    Pričekajte neko vrijeme.

- Ako i nakon svih gore navedenih postupaka i dalje ne možete isključiti VAIO računalo, izvršite sljedeće radnje.

  Imajte na umu da izvršavanje ovih radnji može uzrokovati oštećenje podataka s kojima radite. Prije obavljanja sljedećih radnji provjerite jeste li prekinuli vezu računala i mreže.

  - Pritisnite tipke Ctrl+Alt+Delete, odaberite(Isključi računalo) u donjem desnom kutu zaslona računala, a zatim odaberite Isključi računalo.

  - Pritisnite i držite gumb(Napajanje) za više od 4 ili 10 sekunda.

  - Iskopčajte AC adapter te pritisnite i držite gumb za isključivanje baterije tri do pet sekundi tankim ravnim predmetom (primjerice spajalicom).

Idi na vrh stranice