# Osobno računalo VAIO Fit 13A/14A/15ASVF13N2/SVF14N2/SVF15N2

## Što učiniti ako se ne mogu reproducirati filmovi ili glazba koji se primaju putem Wi-Fi(R) (bežični LAN) ili je reprodukcija isprekidana? Zašto je brzina prijenosa niska?

- Premjestite VAIO računalo dalje od prepreka ili bliže pristupnoj točki koju upotrebljavate.

  Na povezivanje utječu udaljenost, prepreke, konfiguracija uređaja, jačina radiovalova i smetnje, materijal u zidovima, pokrenute aplikacije itd.

- Ako koristite pristupnu točku, uređaj je možda privremeno opterećen, ovisno o broju uređaja koji komuniciraju putem pristupne točke.

  Pričekajte pa pokušajte ponovno.

- Promijenite postavku kanala na pristupnoj točki. Promjenom kanala možda će se smanjiti smetnje na bežičnoj mreži, a brzina prijenosa porasti.

  Ako se javljaju smetnje kanala pristupne točke, može se smanjiti brzina.

- Ako pristupnu točku ometaju druge pristupne točke, promijenite kanal pristupne točke.

  Više informacija potražite u priručniku isporučenom uz pristupnu točku.

- Provjerite nalazi li se u blizini Wi-Fi uređaja mikrovalna pećnica koja radi.

  Frekvencijski pojas od 2,4 GHz na kojem radi Wi-Fi mreža upotrebljavaju razni uređaji i aparati. Ako tijekom komuniciranja Wi-Fi mrežom koristite mikrovalnu pećnicu, brzina prijenosa može se smanjiti, doseg komunikacije suziti ili se mogu javljati prekidi u komunikaciji.

Idi na vrh stranice