# Osobno računalo VAIO Fit 13A/14A/15ASVF13N2/SVF14N2/SVF15N2

## Što učiniti ako ne mogu koristiti NFC/Funkcije Jednog dodira?

- Uređaj s podrškom za NFC/Funkcije Jednog dodira približite VAIO računalu što je više moguće.

  Ako NFC/Funkcije Jednog dodira i dalje ne funkcioniraju, pomičite uređaj pomalo gore ili dolje ili odvojite uređaj od računala na oko 10 sekundi, a zatim ponovno uređajem dotaknite računalo.

- Provjerite jesu li NFC/Funkcije Jednog dodira omogućene na podržanom uređaju.

  Možda ćete morati promijeniti postavke uređaja ovisno o uređaju koji koristite. Podrobnije informacije potražite u priručniku isporučenom uz uređaj.

- Omogućite NFC/Funkcije Jednog dodira.

  Otvorite izbornike i odaberite izbornikPostavke.

  U donjem desnom kutu odaberite Promjena postavki PC-ja, a u lijevom oknu odaberite Mreža i Način rada u zrakoplovu. Isključite Način rada u zrakoplovu i promijenite postavku NFC pod stavkom Bežični uređaji na Uključeno.

  Kako otvoriti izbornike, pročitajte u odjeljku Otvaranje izbornika.

- Ne približavajte metalne predmete, osim uređaja s podrškom za NFC/Funkcije Jednog dodira, VAIO računalu.

- Ne dodirujte VAIO računalo s više od jednog uređaja s podrškom za NFC/Funkcije Jednog dodira.

- Ako NFC/Funkcije Jednog dodira i dalje ne funkcioniraju nakon što provedete navedene radnje, ponovno pokrenite VAIO računalo.

Idi na vrh stranice