# Osobno računalo VAIO Fit 13A/14A/15ASVF13N2/SVF14N2/SVF15N2

## Komuniciranje s drugim BLUETOOTH(R) uređajem, kao što je miš

BLUETOOTH uređaje možete povezati s VAIO računalom.

Pojedinosti o BLUETOOTH komunikaciji potražite u odjeljku O funkciji BLUETOOTH(R).

1. Otvorite izbornike i odaberite izbornikPostavke. (Za otvaranje izbornika pogledajte Otvaranje izbornika.)
2. Odaberite Promjena postavki PC-ja u donjem desnom kutu.
3. Odaberite PC i uređaji i Bluetooth u lijevom oknu zaslona Postavke PC-ja.
4. Promijenite postavke Bluetooth na Uključeno.

   VAIO računalo traži uređaje i prikazuje popis uređaja.

5. Kada povezujete BLUETOOTH miš, uključite ga i pritisnite gumb za povezivanje miša.

   Kako uređaj postaviti u stanje za povezivanje pročitajte u priručniku isporučenom uz BLUETOOTH uređaj.

6. Odaberite željeni uređaj i Upari.

   Slijedite upute na zaslonu za registriranje uređaja.

#### Napomena

- Ovisno o BLUETOOTH uređaju, može proći neko vrijeme dok VAIO računalo ne pronađe uređaj.

  Ako se uređaj ne prikazuje na popisu, ponovite postupak postavljanja uređaja u stanje za povezivanje (primjerice, pritiskom na gumb za povezivanje).

- Ovisno o BLUETOOTH uređaju, postupak za uspostavljanje veze može se razlikovati. Više informacija o postupku potražite u priručniku isporučenom s uređajem.

#### Savjet

- Ako je VAIO računalo u skladu s BLUETOOTH tehnologijom velike brzine i namjeravate je koristiti za komunikacije velike brzine, omogućite postavku Wi-Fi. Više informacija o omogućavanju postavke pogledajte u Pokretanje komunikacija Wi-Fi(R) (bežični LAN).

- Ako BLUETOOTH uređaj za uspostavu veze traži provjeru autentičnosti, pojavit će se prozor za unos pristupnog koda. Slijedite upute na zaslonu za zajedničko korištenje pristupnog koda u BLUETOOTH uređaju i VAIO računalu. Ako se ne želite povezati, odaberite gumb Odustani u prozoru.

  - Pristupni kôd tajni je broj koji upisuje korisnik radi provjere autentičnosti što omogućuje međusobnu komunikaciju dva BLUETOOTH uređaja. Upišite isti slovnobrojčani niz (pazite na velika/mala slova) u oba uređaja kako biste im omogućili međusobnu komunikaciju. Pristupni kôd možete promijeniti pri svakoj provjeri autentičnosti, ali tijekom tog postupka morate upisati isti pristupni kôd u oba uređaja. Pojedinosti o pristupnom kodu BLUETOOTH uređaja potražite u priručniku isporučenom uz taj uređaj. Ako se pristupni kôd za BLUETOOTH ne upiše neko vrijeme, postupak povezivanja se radi sigurnosti prekida. U tom slučaju pokušajte ponovo.

- Za pojedinosti o ovim radnjama, otvorite odjeljak Pomoć i podrška u sustavu Windows (Otvaranje odjeljka Pomoć i podrška u sustavu Windows) i upišite „BLUETOOTH“ u okvir za pretraživanje.

Idi na vrh stranice

### Povezana tema

- O funkciji BLUETOOTH(R)
- Prekidanje BLUETOOTH(R) komunikacija
- Napomene o upotrebi funkcije BLUETOOTH(R)
- O sigurnosti tehnologije BLUETOOTH(R)

Idi na vrh stranice